Berth Milton jr. er sønn av fotografen og pornografen Berth Milton sr. og Eva Ropponen fra Finland. Milton vokste hovedsakelig opp i Örebro. Etter grunnskolen vervet han seg som sjømann og seilte blant annet på Sør-Amerika. Deretter drev han forretningsvirksomhet i Stockholm. Han drev blant annet et treningsstudio og spekulerte i eiendom, før han på begynnelsen av 1990-tallet tok over sin fars konsern, Private Media Group.